Berkeley Communications Unsplash .td_uid_2_619de4863a18a_rand.td-a-rec-img{text-align:left}.td_uid_2_619de4863a18a_rand.td-a-rec-img img{margin:0 auto 0 0} Il-Gvern għandu jieqaf minnufih milli jieħu r-riżorsi umani mis-settur privat biex ikunu impjegati fis-settur pubbliku. Dan qaluh numru ta' imsieħba soċjali fi stqarrija t-Tlieta, hekk kif qalu li qed jiġu impjegati wisq ħaddiema tas-sengħa fis-settur pubbliku, inklużi korpi maħtura mill-Gvern. L-istqarrija kienet iffirmata mill-Assoċjazzjoni Maltija ta' Min Iħaddem, il-Kamra tal-Kummerċ, l-Intrapriża u l-Industrija, il-Kamra tan-Negozji ż-Żgħar, l-Assoċjazzjoni tal-Lukandi u r-Ristorati u l-Kamra Għawdxija tal-Kummerċ. Aktar u aktar membri ta' dawn l-imsieħba soċjali qed jesprimu t-tħassib tagħhom dwar impjegati li jirriżenjaw bl-addoċċ biex jieħdu dak li hu meqjus bħala xogħol aktar sigur b'inqas pressjoni fl-entitajiet tal-gvern, qalet l-istqarrija. "Ir-riżorsi umani f'Malta huma skarsi u limitati, u għalhekk ma jistgħux jinħlew b'dan il-mod," qalu. Żiedu wkoll li xi kumpaniji qed ikollhom inaqsu l-operat tagħhom bħala riżultat ta' nuqqas ta' ħaddiema. "Ħafna jridu jirrikorru biex jibdlu l-impjegati Maltin mitlufa għas-settur pubbliku b'nazzjonalitajiet oħra," qalu, hekk kif spjegaw li dan qed tinbidel id-distribuzzjoni tal-forza tax-xogħol, peress li l-Gvern qed jimpjega persentaġġ akbar ta' persuni Maltin, b'kumpaniji jikkumpensaw għan-nuqqas ta' ħaddiema billi jimpjegaw aktar ħaddiema barranin. L-imsieħba soċjali qalu li huma konvinti li f'ħafna mill-każijiet m'hemmx bżonn reali ta' dawn il-persuni fis-settur pubbliku. Wissew li l-forza tax-xogħol li qed tixjieħ madwar l-Unjoni Ewropea se tippreżenta sfida f'Malta fis-snin li ġejjin, hekk kif il-pajjiżi se jikkompetu għall-koorti iżgħar. "Din hija raġuni valida għaliex il-Gvern m'għandux jagħmel is-sitwazzjoni aktar għar milli hi, sempliċement biex jieħu vantaġġ," qalu. Barra minn hekk, "biex tgħaxxaq, ħafna kumpaniji qed jilmentaw ukoll dwar id-diffikultajiet li għadhom jiltaqgħu magħhom biex jimpjegaw ċittadini ta' pajjiżi terzi, inklużi każijiet ta' ripatrijazzjoni ta' ħaddiema li ilhom snin jaħdmu Malta b'mod regolari," żiedu. Fl-aħħar nett qalu li l-ekonomija tista' biss timxi 'l quddiem billi jitjiebu l-ħiliet tal-forza tax-xogħol lokali u jkunu użati b'mod produttiv, kemm fis-settur privat kif ukoll fis-settur pubbliku. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619de4863b078_rand.td-a-rec-img{text-align:left}.td_uid_3_619de4863b078_rand.td-a-rec-img img{margin:0 auto 0 0}